Title: Tervetuloa opiskelemaan!
Course: AO_Työntekijänä kehitysvammatyössä

Opettajan tervehdys:





Tervetuloa opiskelelemaan Työntekijänä kehitysvammatyössä -kurssia!


Tämä kurssi on tuotettu osana Vammaisalan vetovoima ja koulutuksen kehittäminen (VAVE)-hanketta (2020-2022).

Hanketta rahoittavat Euroopan sosiaalirahasto (ESR) Etelä-Savon ELY-keskuksen kautta sekä hankkeen osatoteuttajat. Hanketta koordinoi Diakonia ammattikorkeakoulu, ja osatoteuttajina ovat Etelä-Savon koulutus Oy (Esedu), Itä-Savon koulutuskuntayhtymä (Samiedu), Savas-säätiö sr, Kirkkopalvelut ry/seurakuntaopisto sekä Vaalijalan kuntayhtymä. Lisäksi Kehitysvammaisten palvelusäätiö on mukana yhteistyökumppanina.











Tutkinnon osan keskeinen sisältö:

Vammaistyön arvot ja etiikka, lainsäädäntö, toimintaperiaatteet, yksilöllinen hoito-, kasvatus- ja kuntoutusprosessi moniammatillisen työryhmän kanssa, asiakkaiden osallisuuden edistäminen ja vuorovaikutuksessa toimiminen, turvallisuuden ylläpitäminen ja edistäminen, työkyky, työhyvinvointi ja toiminnan arviointi ja kehittäminen.
Tutkinnonosa on laajuudeltaan 15 osp, joka koostuu 6 osp verkkokurssista ja 9 osp työelämässä oppimisesta.


Tutkinnon osan ammattitaitovaatimukset:

Opiskelija osaa

- työskennellä kehitysvammatyötä ohjaavien säädösten, määräysten, toimintaperiaatteiden ja arvojen ja eettisten periaatteiden mukaisesti
- suunnitella, toteuttaa ja arvioida asiakkaan yksilöllistä hoitoa, kasvatusta ja kuntoutusta yhteistyössä asiakkaan ja moniammatillisen työryhmän kanssa

- edistää asiakkaan osallisuutta ja toimia vuorovaikutuksessa kehitysvammaisen asiakkaan ja hänen läheistensä kanssa
- ylläpitää ja edistää turvallisuutta, työkykyään ja työhyvinvointiaan
- arvioida ja kehittää toimintaansa









Ohjeet:

Lue huolella kaikki materiaali ja tee vaadittavat verkkokurssin tehtävät. Verkkokurssin tehtävät arvioidaan hyväksytty-hylätty. Hyväksytty suoritus edellyttää tehtävien tekemisen tehtävänannon mukaisesti ja vaadittavalla laajuudella. Muista tehdä myös ryhmäkeskustelut annettujen ohjeiden mukaisesti.

Tarvittaessa ole yhteydessä ohjaavaan opettajaan.

Opiskelijan vastuut:

- Tämä verkkomateriaali on tuotettu tutkinnonosan osaamisen hankkimiseen. Se täydentää muilla tavoin hankkimaasi osaamistasi henkilökohtaisen suunnitelmasi mukaisesti.
- Ammattitaitosi näytät työelämän aidoissa työtehtävissä ja -prosesseissa. 
- Näytöstä saamasi arvosana on koko tutkinnonosan arvosana.








Aikataulu:



Aikataulu etenee yksilöllisen suunnitelman mukaisesti. Pidä huolta, että verkkokurssi on suoritettuna hyväksytysti ennen näyttöä. Varaudu aikataulullisesti myös korjaamaan jo palauttamiasi tehtäviä.






Tukipalvelut:


Jos jokin mietityttää, kysy rohkeasti apua! Kysymyksiä voit esittää mm. keskustelualueella, chatissa tai suoraan opettajalle, jonka yhteystiedot löydät sivun oikeasta laidasta. Mikäli tarvitset yleistä tukea ja ohjausta verkko-opintoihin, ota yhteyttä Entteriin.