Title: Vuorovaikutus kehitysvammaisen asiakkaan kanssa
Course: AO_Työntekijänä kehitysvammatyössä > Section: Osallisuuden ja vuorovaikutuksen tukeminen kehitysvammatyössä 2 osp

Asiakaslähtöinen vuorovaikutus

Asiakasta tuetaan vuorovaikutuksessa ja sosiaalisissa taidoissa, mutta hänen itsemääräämisoikeuttaan kunnioitetaan.

Sosiaalisten tilanteiden tukemisen lähtökohtana on asiakkaan omien voimavarojen käyttäminen - ei puolesta tekeminen.

Dialoginen vuorovaikutus

- Tavoitteena on yhteisen ymmärryksen rakentuminen asiakkaan ja ohjaajan välillä.
- Ohjaaja osoittaa kiinnostusta asiakkaan sanomia asioita kohtaan.
- Ohjaaja mukautuu keskustelun kulkuun ja mahdollistaa asiakkaan kuulluksi tulemisen.
- Asiakkaan mielipiteen ilmaisua tuetaan ja siihen kannustutetaan.
- Asiakkaan sanomia voi toistaa, jotta asiakas pystyy paremmin käsittämään omia ajatuksiaan ja tunteitaan.
- Ohjaaja ja asiakas ovat tasa-arvoisia keskustelijoita.

Kehollinen ilmaisu

- Kehollisen ilmaisun käyttäminen on vammaistyössä tärkeää.
- Kosketus ja katsekontakti välittää sosiaalisia ja emotionaalisia merkityksiä ja ilmaisee kiinnostuksen kohteita.
- Erilaisten asioiden tekeminen ja ympäristön aistiminen auttavat asiakasta saamaan kehollisia kokemuksia, jotka jäävän kehon muistiin.
- Tunnepitoiset kokemukset esim. jännittävät ja miellyttävät aktivoivat kehitysvammaista kommunikoimaan.
- Ohjaajan onnistunut tulkinta asiakkaan kommunikoinnista, auttaa motivoimaan asiakasta kommunikoimaan jatkossakin.

Muutama huomio vuorovaikutuksesta

Ole tarkkana havainnoimaan asiakkaan pienetkin kommunikoinnin yritykset ja vastaa niihin.

Jos asiakas käyttäytyy häiritsevästi, selvitä voisiko se johtua vuorovaikutuksen puutteesta tai vuorovaikutusongelmista. Kaipaako asiakas esim. läheisyyttä tai huomatuksi tulemista, vai ymmärretäänkö hänet väärin?

Käytä vuorovaikutusta ja kommunikointia tukevia menetelmiä ja apuvälineitä.

Käytä puhuessasi selkokieltä. Selkokielestä voit opiskella lisää Selkokeskuksen sivuilta, johon pääsen tästä linkistä.

Lähteet:

Kari O, Laakso S, Niskanen T & Seppänen M. 2020. Vammaistyön käsikirja (1.painos). Sanoma Pro Oy, Helsinki.